**Obec Drahovce** v zmysle ustanovenia § 9a ods. 15 písm. f) zákona č. 138/1991 Zb. o majetku obcí v znení neskorších predpisov v spojení s ustanovením čl. 5 ods. 3 písm. a) Zásad hospodárenia a nakladania s majetkom obce Drahovce (zverejnené na webovom sídle obce Drahovce) **zverejňuje zámer** predaja nehnuteľností medzi obcou Drahovce a

1. manželmi - Jozef Biely, nar. 6.7.1955, trvale bytom A. Dubčeka 3543/15, 921 01 Piešťany a Katarína Biela, nar. 4.12.1955, trvale bytom A. Dubčeka 3543/15, 921 01 Piešťany (ďalej len „manželia Bieli“);
2. pani - Katarína Borisová, nar. 27.9.1966, trvale bytom, Záhradná ulica 1102/8A, 922 41 Drahovce (ďalej len „Katarína Borisová“) a
3. manželmi - Jakub Kurek, nar. 1.7.1989, trvale bytom Michalská 12, 920 01 Hlohovec a Lucia Kureková, nar. 18.7.1990, trvale bytom Záhradná ulica 1102/8A, 922 41 Drahovce (ďalej len „manželia Kurekoví“),

pričom predmetom predaja sú tieto pozemkové nehnuteľnosti:

* parcela č. 1742/88, zastavaná plocha a nádvorie, o výmere 3m2, parcela registra „C“ (ďalej len „pozemok 1“);
* parcela č. 1742/89, zastavaná plocha a nádvorie, o výmere 5m2, parcela registra „C“ (ďalej len „pozemok 2“);
* parcela č. 1742/90, zastavaná plocha a nádvorie, o výmere 1m2, parcela registra „C“ (ďalej len „pozemok 3“),

ktoré vznikli na základe Geometrického plánu číslo 76/2021 (na oddelenie pozemkov parc. č. 1737/18 a 1742/88-90) zo dňa 03.03.2021 vyhotoveného geodone s.r.o., so sídlom Hviezdoslavova 894/30, 922 03 Vrbové, IČO: 36 254 444 Ing. Veronikou Vaňovou, ktorý bol autorizačne overený dňa 03.03.2021 Ing. Richardom Bunčiakom a úradne overený dňa 22.03.2021 Okresným úradom Piešťany, katastrálnym odborom, Ing. Evou Gonovou pod číslom G1-180/2021, a ktoré boli odčlenené od pozemku vo výlučnom vlastníctve obce Drahovce zapísanom na LV  č. 1800 Okresného úradu Piešťany, katastrálneho odboru pre kat. úz. Drahovce, obec Drahovce, okres Piešťany ako parc. č. 1742/9, zastavaná plocha a nádvorie, o výmere 472m2, parcela registra „C“.

Dôvod hodný osobitného zreteľa spočíva v tom, že ide o nehnuteľnosti s malou výmerou a nízkou hodnotou, pričom ide o pozemkové nehnuteľnosti, ktoré obec Drahovce nepotrebuje ako predmet svojho vlastníctva. Predmetné pozemkové nehnuteľnosti sú prebytočným majetkom obce Drahovce, ktoré môžu slúžiť iba pre účely kupujúcich. V skutočnosti, že ide o nehnuteľnosti s malou výmerou a nízkou hodnotou spočíva aj dôvod hodný osobitného zreteľa.

Geometrický plán číslo 76/2021 (na oddelenie pozemkov parc. č. 1737/18 a 1742/88-90) zo dňa 03.03.2021 je prílohou č. 1 k zápisnici z tohto zasadnutia OZ a bude zverejnený spolu so  zámerom predaja nehnuteľností.

Kúpna cena za predaj pozemku 1 je 165,00 Eur (čo je 55,00 Eur/1m2); za pozemku 2 je 275,00 Eur (čo je 55,00 Eur/1m2) a  pozemku 3 je 55,00 Eur (čo je 55,00 Eur/1m2), ktorá cena je cenou obvyklou (všeobecnou hodnotou podľa vyhlášky Ministerstva spravodlivosti SR č. 492/2004 Z. z. o stanovení všeobecnej hodnoty majetku) s ohľadom na vyjadrenie TU REALITY, Snowca sro, Bratislavská 63, 921 01 Piešťany, IČO: 47751631 zo dňa 20.02.2024.

Obec Drahovce má zámer predať pozemok 1 manželom Bielym do ich bezpodielového spoluvlastníctva v podiele 1/1 k celku, pozemok 2 pani Kataríne Borisovej do jej výlučného vlastníctva v podiele 1/1 k celku a pozemok 3 manželom Kurekovým do ich bezpodielového spoluvlastníctva v podiele 1/1 k celku.

Podmienkou pre uzatvorenie kúpnej zmluvy je súhlas manželov Bielych (vo vzťahu k pozemku 1), pani Kataríny Borisovej (vo vzťahu k pozemku 2) a manželov Kurekových (vo vzťahu k pozemku 3) so zriadením vecného bremena spočívajúceho v práve umiestniť, prevádzkovať, opravovať a rekonštruovať líniovú stavbu - verejnú kanalizáciu.

Pri rozhodovaní o predaji pozemkovej nehnuteľnosti boli  prehodnotené všeobecné zákonné povinnosti hospodárenia  s majetkom obce a verejné záujmy.

Návrh na uzatvorenie kúpnej zmluvy bude predložený na schválenie trojpätinovou väčšinou všetkých poslancov na nasledujúcom  zasadnutí obecného zastupiteľstva.

Doba zverejnenia: 14.03.2024 - ..........................

Spôsob zverejnenia: webová stránka obce Drahovce, úradná tabuľa Drahovce

V Drahovciach dňa 14.03.2024

Miroslav Ledecký, starosta obce Drahovce